**NOTA INFORMATIVĂ**

**la proiectul hotărârii Guvernului cu privire la aprobarea proiectului de lege**

**pentru abrogarea alineatului (5) al articolului 44 din Legea nr. 288/2016 privind funcţionarul public cu statut special din cadrul Ministerului Afacerilor Interne**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul hotărârii Guvernului cu privire la aprobarea proiectului de lege pentru abrogarea alineatului (5) al articolului 44 din Legea nr. 288/2016 privind funcţionarul public cu statut special din cadrul Ministerului Afacerilor Internea a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul de lege a fost elaborat în scopul executării Hotărârii Curții Constituționale nr. 4/2024 „Privind excepția de neconstituționalitate a articolului 44 alineatul (5) din Legea nr. 288/2016 privind funcționarul public cu statut special din cadrul Ministerului Afacerilor Interne (încetarea raporturilor de serviciu cu funcționarul public cu statut special în cazul alegerii sale într-o funcție electivă)”.Conform art. 44 alin. (3) din Legea nr. 288/2016, unul dintre drepturile politice și sociale ale funcționarului public cu statut special constă în faptul că funcţionarii publici cu statut special, indiferent de gradul special sau de funcţia deţinută, au dreptul de a fi aleşi într-o funcţie electivă.În același context, alin. (5) al aceluiași articol prevede că în cazul alegerii într-o funcţie electivă, raportul de serviciu al funcţionarului public cu statut special încetează în condiţiile legii.Pe cale de consecință, în urma înaintării Sesizării nr. 179g/2023, Curtea Constituțională a declarat neconstituționale prevederile art. 44 alin. (5) din Legea nr. 288/2016 privind funcţionarul public cu statut special din cadrul Ministerului Afacerilor Interne.Urmare declarării neconstituționale a alineatului prenotat, se asigură garantarea următoarelor drepturi constituționale: dreptul de vot și dreptul de a fi ales (art. 38), dreptul la muncă și protecția muncii (art. 43) și dreptul de acces la funcția publică (art. 39).Pentru elucidarea circumstanțelor și asigurarea drepturilor menționate supra, s-a remarcat că norma supusă controlului de constituționalitate nu oferă posibilitatea suspendării din funcție a funcționarului public cu statut special pe perioada deținerii funcției elective pentru care a fost ales. Astfel, în situația în care funcționarul public cu statut special a candidat pentru o funcție electivă și câștigă mandatul pentru aceasta prin majoritatea voturilor, acesta este impus să aleagă între funcția electivă sau continuarea raportului de serviciu în cadrul Ministerului Afacerilor Interne. Totodată, este de menționat faptul că funcțiile elective au un carater temporar, fiind legate de exercitarea unor mandate. Prin urmare, după expirarea mandatului pentru care a fost ales, un funcționar public cu statut special care a fost concediat din cadrul Ministerului Afacerilor Interne pentru că a optat în favoarea funcției elective s-ar putea afla în incertitudine cu privire la cariera sa viitoare, în atare condiții fiind afectat dreptul cetățenilor de acces la funcția publică și dreptul la muncă, prevăzute la art. 39 alin. (2) și art. 43 din Constituție.Astfel, în condițiile abrogării art. 44 alin. (5) din Legea nr. 288/2016 privind funcţionarul public cu statut special din cadrul Ministerului Afacerilor Interne se vor aplica prevederile generale statuate în Codul muncii la art. 78 alin. (1) lit. d) care reglementează că, contractul individual de muncă se suspendă din inițiativa salariatului în caz de ocupare a unei funcții elective în autoritățile publice, în organele sindicale sau în cele patronale. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene.  |
| **4. Principalele prevederi ale proiectului și evidențierea elementelor noi** |
| Actualmente, până la emiterea Hotărârii Curții Constituționale nr. 4/2024 „Privind excepția de neconstituționalitate a articolului 44 alineatul (5) din Legea nr. 288/2016 privind funcționarul public cu statut special din cadrul Ministerului Afacerilor Interne (încetarea raporturilor de serviciu cu funcționarul public cu statut special în cazul alegerii sale într-o funcție electivă)”, funcționarului public cu statut care era ales într-o funcție electivă i se înceta raportul de serviciu din considerentul incompatibilității funcțiilor. Subsecvent, potrivit pct. 3 din Dispozitivul Hotărârii Curții Constituționale nr. 4/2024, până la modificarea Legii nr. 288/2016, starea de incompatibilitate a funcționarului public cu statut special din cadrul Ministerului Afacerilor Interne ales într-o funcție electivă va fi înlăturată prin suspendarea raportului de serviciu.Proiectul prevede abrogarea alin. (5) al art. 44 ce reglementează că în cazul alegerii într-o funcţie electivă, raportul de serviciu al funcţionarului public cu statut special încetează în condiţiile prezentei legi.Prin urmare, modificările efectuate vor permite funcționarului public cu statut special să acceadă la o funcție electivă fără ca raportul de serviciu cu Ministerul Afacerilor Interne să fie încetat, or acesta va fi suspendat până la finele mandatului.După finisarea/încetarea mandatului, funcționarul public cu statut special are posibilitatea de a reveni la funcția anterior deținută în cadrul Ministerului Afacerilor Interne.Cu privire la Articolul II ce prevede că prezenta lege intră în vigoare la data publicării în Monitorul Oficial al Republicii Moldova se menționează că, data intrării în vigoare este justificată de art. 56 alin. (3) din Legea nr. 100/2017 cu privire la actele normative care stabilește că, intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărârilor Curţii Constituţionale, eliminarea unor lacune din legislație sau contradicţii între actele normative ori dacă există alte circumstanţe obiective. |
| **5. Fundamentarea economică-financiară** |
| Pentru implementarea proiectului actului normativ nu sunt necesare surse financiare bugetare.  |
| **6. Modul de încorporare a actului în cadrul normativ în vigoare** |
| Proiectul de lege are ca obiect abrogarea alin. (5) al art. 44 din Legea nr. 288/2016 privind funcţionarul public cu statut special din cadrul Ministerului Afacerilor Interne, iar în conformitate cu art. 64 alin. (1) din Legea nr. 100/2017 cu privire la actele normative, modificarea propusă în proiect se încorporează, de la data intrării în vigoare a dispoziției de modificare, în actul normativ de bază la care se referă. Subsidiar, menționăm că proiectul de lege se încadrează perfect în cadrul normativ actual și nu atrage după sine modificarea altor acte normative.  |
| **7. Avizarea şi consultarea publică a proiectului** |
| La 22.02.2024 anunțul privind inițierea elaborării proiectului hotărârii Guvernului cu privire la aprobarea proiectului de lege pentru abrogarea alineatului (5) al articolului 44 din Legea nr. 288/2016 privind funcţionarul public cu statut special din cadrul Ministerului Afacerilor Interne a fost plasat pe pagina web oficială a Ministerului Afacerilor Interne <https://www.mai.gov.md> , la compartimentul „Transparența”, rubrica „Consultări publice/Inițierea elaborării actelor normative” și pe platforma guvernamentală particip.gov.md, ([https://particip.gov.md/ro/document/stages/\*/12079](https://particip.gov.md/ro/document/stages/%2A/12079)) fiind expusă argumentarea necesității de elaborare a acestui proiect de act normativ și termenul-limită, locul și modalitatea în care părțile interesate pot prezenta sau expedia recomandări. |
| **8. Constatările expertizei anticorupție** |
| Proiectul urmează a fi supus expertizei anticorupție în conformitate cu art. 35 din Legea nr. 100/2017 cu privire la actele normative. |
| **9. Constatările expertizei de compatibilitate** |
| Proiectul nu necesită o expertiză de compatibilitate. |
| **10. Constatările expertizei juridice** |
| Proiectul urmează a fi supus expertizei juridice conform art. 37 din Legea nr. 100/2017 cu privire la actele normative. |
| **11. Constatările altor expertize** |
| Alte expertize nu sunt necesare. |

**Ministru Adrian EFROS**